A+

A+ (õieti André Levins; sündis 29. augustil 1982 USA-s New Yorgi osariigis Hempsteadis) on USA räppar. 

Poissi kasvatas üksikema. Algul huvitus ta jalgpallist. 

A+  karjäär algas 1995, kui ta 12-aastaselt võitis plaadifirma "Def Jam Records" korraldatud räpivõistluse. Talle pööras tähelepanu D'Angelo mänedžer Kedar Massenburg, kes valis ta uue plaadifirma Kedar Entertainment esimeseks esitajaks.

Oma esimese albumi "The Latch-Key Child" avaldas   A+ 1996. Laulud rääkisid muuhulgas vaesuses veedetud lapsepõlvest. Plaadil esinesid ka Q-Tip, Prodigy ja AZ. Plaadistamise ajaks palgati talle eraõpetaja. 

Plaat äratas kriitikute tähelepanu. Sellest kirjutati ajakirjades  Vibe (ajakiri), Rolling Stone, Black Beat ja Right On. Ühel Vibe'is avaldatud fotol näidati A+ koos Mary J. Blige'iga. Teda peeti lootustandvaks räppariks. 

Aastal 1999 ilmus album "Hempstead High". Plaadil esinesid ka Chico DeBarge, Erykah Badu, Lost Boyz ja Canibus. Sellel leidub laul "Enjoy yourself", milles A+ ehitab räpi üles Ludwig van Beethoveni viiendale sümfooniale. Selle lauluga jõudis ta rahvusvahelistesse edetabelitesse (veebruaris Suurbritannia edetabelis viies). Kriitikute silmis märgistas see album A+ lähenemist peavoolule. 

Vahepeal oli A+ silmapiirilt kadunud, kuid tema uus album ilmus firma Masta Mix Records väljaandel detsembris 2005. 2009. aastal antud intervjuus lubas A+, et järgmine album "Without A Trace" ilmub samal aastal Smith Brothers'i väljaandel.A+: Lost & Found Hiphop Wired, 6. september 2009

 Plaadid 
 Albumid 
 1996: "Latch-Key Child" (Umvd Labels, ka audiokassett ja vinüülplaat) Amazon.com: Latch-Key Child
 1999: "Hempstead High" (Umvd Labels, ka audiokassett ja vinüülplaat)Amazon.com: Hempstead High
 2005: "Back 2 Business" (mixtape koos DJ Don Demarcoga)
 2006: "The Lab: Test #1" Amazon.com: The Lab: Test #1

 Singlid 
 1996: "All I See" (Umvd Labels) Amazon.com: All I See
 1998: "Enjoy Yourself" (Umvd Labels, ka audiokassett) Amazon.com: Enjoy Yourself
 1999: "It's on You" (Mowtown Records, vinüülplaat) Amazon.com: It's on You
 2006: "Throw Your Hands In The Air" (Masta Mix Records, Inc.)Amazon.com: Throw Your Hands In The Air

 Viited 

 Välislingid 
 Katkendid albumilt "The Latch-Key Child"
 Katkendid albumilt "Hempstead High"
 Laulu "Enjoy yourself" sõnad
 A+: Lost & Found Intervjuu veebilehele Hiphop Wired, 6. september 2009

Kategooria:Ameerika Ühendriikide lauljad
Kategooria:Sündinud 1983